Referat af møde i fødevareBankens bestyrelse

Torsdag 5. april 2018, kl. 16 – 19, FødevareBanken; Birkedommervej 31,2; 2400 København NV

Til stede: Klaus Bustrup (KB), Winnie Berndtson (WB), Jens Lauritzen (JDL), Gitte Jeppesen (GJ), Ole Linnet Juul (OLJ), Erik Berg (EB) og Claus Jonsbak (CJ). Karen Inger Thorsen (KIT) og Henrik Olsen (HO – ref.) fra sekretariatet

Afbud: Kristina Boldt Klausen (KBK), Jens Fisker Carlsbæk (JFC), John Køppler (JK) og Asger Dirksen (AD)

# 1/ referat af mødet den 8. februar 2018

Godkendt og underskrevet

# 2/ dagsorden for bestyrelsesmødet 5. april 2018

Godkendt med ændret rækkefølge: pkt. 4 orientering fra ledelsen rykkes ned som pkt. 6

# 3/ orientering fra formanden

De to nye medarbejdere i sekretariatet, Marie Uldall Thomsen og Jeanette Duus, præsenterede sig selv og hilste på bestyrelsen

# 4/ ny dato for bestyrelsesseminar

KB spurgte, om nogen havde kommentarer til det udsendte program for bestyrelsesseminaret. Det var ikke tilfældet

Bestyrelsesseminaret afholdes 6. juni fra kl. 15 hos Lauritzen Fonden.

(Hvis for mange af de bestyrelsesmedlemmer, der måtte melde afbud til dagens møde, ikke kan 6. juni, er 11. juni et alternativ)

# 5/ forberedelse af generalforsamling

Generalforsamlingen afholdes hos Kirkens Korshær, Drejervej 6, 2400 København NV. Der er bestyrelsesmøde (også Drejervej 6) fra kl. 16, generalforsamling fra kl. 17 og kort konstituerende bestyrelsesmøde efterfølgende.

Bestyrelsen vil foreslå WB som dirigent

På liste A, genopstiller KB, WB, JDL og OLJ. GJ genopstiller ikke. KB motiverede forslag til nyt medlem, Flemming Nør-Pedersen, medlem af direktionen i Landbrug & Fødevarer med ansvar for virksomheder og marked. Bestyrelsen bakkede enstemmigt op om Flemming Nør-Pedersens kandidatur.

På liste B vælges 3 frivilligrepræsentanter – 1 fra hver driftsafdeling. CJ genopstiller i Aarhus, EB gør ikke i København.

På liste C vælger de lønnede medarbejdere også en repræsentant. JK genopstiller.

På liste D vælger foreningens medlemmer to repræsentanter. KBK og JFC genopstiller.

Bestyrelsen stiller forslag til vedtægtsændringer, så § 3, 3 fremover lyder: ”Foreningens ansatte lønmodtagere og bestyrelsesmedlemmer skal være medlemmer af foreningen. Foreningens frivillige opfordres til at blive medlem. Frivillige kan fritages for kontingent efter ansøgning til bestyrelsen”

KB takkede EB og GJ for god indsats i bestyrelsen

# 6/ orientering fra ledelsen

Gennemgået og diskuteret

# 7/ Evt.

Intet til dette punkt

# Kommende møder

* Torsdag 17. maj 2018 hos Kirkens Korshær, Drejervej 6, 2400 København NV
	+ 16 – 17: bestyrelsesmøde
	+ 17:00: generalforsamling